stanford-oval/wikipedia huggingface dataset:
Juneteenth
רקע היסטורי

במהלך מלחמת האזרחים, באחד בינואר 1863, אברהם לינקולן פרסם את הצהרת האמנציפציה. בהצהרה זו שינה לינקולן את הסטטוס החוקי של עבדים ממדינות הדרום הפורשות, מ"עבד" ל"חופשי". אף על פי שלינקולן הצהיר על שחרורם של אנשים משועבדים, הייתה זו האחריות של המשעבדים לשחרר אותם לחופשי, וחלקם התעלמו מההוראה עד שהגיעו כוחות האיחוד לאכוף אותה.
רבים מבעלי האחוזות עברו עם העבדים לטקסס בזמן המלחמה, משום שטקסס הייתה אז, יחסית מבודדת מבחינה גאוגרפית. מעריכים כי ב-1865 חיו בטקסס רבע מיליון עבדים.
הידיעה על כניעתו של רוברט לי ב-9 באפריל 1865, בבית המשפט באפומטוקס, וירג'יניה, הגיעה לטקסס רק בסוף חודש אפריל. ארמיית עבר המיסיסיפי ומורדים נוספים המשיכו להילחם ומשעבדים רבים סירבו לשחרר את העבדים לחופשי. ב-18 ביוני הגיע גנרל צבא האיחוד גורדון גריינג'ר לאי גלווסטון עם כ-1,800 חיילים לכבוש את טקסס מטעם הממשלה הפדרלית. יום למחרת, במטה צבא הקונפדרציה של טקסס, גריינג'ר והקריא את תוכן "פקודה כללית מס' 3", המודיעה על האמנציפציה המוחלטת של אלה המוחזקים כעבדים התגובות להכרזה היו מעורבות, בעלי אחוזות נדרשו לשחרר את העבדים אולם רבים העדיפו לעשות זאת רק לאחר שנציגי הממשל הגיעו אל האחוזות או אחרי הקציר. עבדים חגגו ביציאה למרחבים ציבוריים.
תאריך החג נקבע בעקבות הכרזת הגנרל גורדון גריינג'ר מ-19 ביוני 1865, שקרא בגאלווסטון, טקסס את הפקודות הפדרליות שקבעו כי כל אפרו-אמריקאי בטקסס שהיה עד אז משועבד בטקסס, הוא מעתה בן חורין. ההכרזה התרחשה בגאלווסטון, טקסס. על אף שהצהרת האמנציפציה, רשמית, שחררה את העבדים שנתיים וחצי לפני כן, ומלחמת האזרחים האמריקאית הסתיימה בתבוסה של מדינות הקונפדרציה באפריל 1865, בטקסס מבין מדינות העבדות הייתה נוכחות נמוכה ביותר של כוחות האיחוד, ולכן אכיפת ההצהרה הייתה איטית ולא עקבית.
ציון החג

שנה לאחר ההכרזה עבדים משוחררים מטקסס חגגו את היום בעצרות פוליטיות ובהן נערכו הדרכות למשוחררים על זכות הבחירה. ברחבי טקסס עבדים משוחררים קנו שטחים חקלאים ב-19 ביוני.
ב-1872 מנהיגים שחורים גייסו אלף דולר ורכשו כ־40.5 דונם לחגוג את Juneteenth Day וכיום הוא פארק השחרור ביוסטון. עד שנות עשרים של המאה העשרים נערכו חגיגות במקומות שונים, בעיקר בטקסס ובחלק ממדינות הדרום. חוקי ההפרדה הגזעית ומעשי אלימות נגד אפרו-אמריקאים במדינות הדרום גרמו להיעלמות החגיגות ב-Juneteenth. לבנים רבים ראו ביום זה אירוע לא פטריוטי. במהלך שנות החמישים והשישים של המאה העשרים התנועה לזכויות האזרח מיקדה את מרצה בקבלת זכויות אזרח שוות והפסקת הפרדה ואפליה גזעית במסגרת החוק. כתוצאה מכך, יום השחרור מעבדות נחגג על ידי מעטים (אם כי הוא עדיין נחגג באופן אזורי בטקסס).
ציון החג > הכרה רשמית

בשנת 1979 טקסס הייתה למדינה הראשונה שהפכה את ג'ונטינת' לחג רשמי. אל אדוארדס, מחוקק אפרו-אמריקאי בבית הנבחרים של טקסס הוביל את החקיקה. שקבעה את ה-Juneteenth כיום חג בטקסס. כיום 46 מתוך 50 מדינות ארצות הברית ומחוז קולומביה מכירות בג'ונטינת' כיום חג.
במאה ה-21, מסורות חגיגיות כוללות לעיתים קרובות קריאה פומבית של הכרזת האמנציפציה, שירה של שירים מסורתיים כמו " Swing Low, Sweet Chariot " ו-" Lift Every Voice and Sing ", וקריאה של יצירות של סופרים אפרו-אמריקאים ידועים. חלק מחגיגות החג כוללות גם רודיאו, ירידי רחוב, בישולים, מפגשים משפחתיים, מסיבות בפארק, שחזורים היסטוריים ותחרויות מיס ג'ונטינת'. אירועי החג כוללים גם מסיבות רחוב, מצעדי מתופפים וחצוצרות – וגם נאומים ועצרות פוליטיות.
במהלך החג נהוג לקרוא את הצהרת האמנציפציה, שירה וכתבים של יוצרים שחורים. כמו כן במהלך היום נערכים מפגשים משפחתיים, אירועים קהילתיים ואירועי היסטוריה חיה (אנ').
ציון החג > הכרזה כחג לאומי רשמי

ב-16 ביוני 2021 עבר בקונגרס של ארצות הברית חוק הקובע את 19 ביוני בכל שנה כחג פדרלי, ששמו "יום העצמאות הלאומי של ג'ונטינת'" (באנגלית: "Juneteenth National Independence Day"). הנשיא ג'ו ביידן חתם על החוק ב-17 ביוני, יום אחרי החקיקה בקונגרס.
ציון החג > דגל

ב-1997 עוצב דגל מיוחד על ידי פעילים אפרו-אמריקאים. הכוכב הלבן במרכז מסמל את טקסס והוא בעל משמעות כפולה: הראשונה, אחד הכינויים של טקסס הוא Lone Star State שהייתה בעברה רפובליקה עצמאית והשנייה, שבטקסס הגנרל גריינג'ר הכריז על שחרור העבדים. המתווה המתפרץ מסביב לכוכב מסמל התפרצות של תקווה חדשה לאפרו-אמריקאים בארצות הברית. הצבעים אדום, לבן וכחול, צבעי הדגל האמריקני, הם תזכורת לכך שהעבדים וצאצאיהם הם אמריקאים.
הערות שוליים

↑  Karni, Annie; Broadwater, Luke (2021-06-17). "Biden Signs Law Making Juneteenth a Federal Holiday". The New York Times (באנגלית אמריקאית). ISSN 0362-4331. נבדק ב-2021-06-19.
1 2 3  Taylor, Derrick Bryson (2020-06-13). "So You Want to Learn About Juneteenth?". The New York Times (באנגלית אמריקאית). ISSN 0362-4331. נבדק ב-2020-06-14.
↑  N'dea Yancey-Bragg, What to know about Juneteenth: Holiday marking Emancipation Proclamation takes on extra importance in 2020, USA TODAY, ‏13.01.2020 (באנגלית)
1 2 3 4  Henry Louis Gates, Jr | Originally posted on The Root, What Is Juneteenth? African American History Blog, The African Americans: Many Rivers to Cross, ‏2013-01-16 (באנגלית)
1 2 3  Shennette Garrett-Scott, Rebecca Cummings Richardson, Venita Dillard-Allen, "When Peace Come": Teaching the Significance of Juneteenth, Black History Bulletin 76, 2013, עמ' 19–25
↑  Lynn Brown, The Story of Juneteenth, JSTOR Daily, ‏2016-06-17 (באנגלית)
↑  "Juneteenth Adds Continuity to Black Tradition". Fort Worth Star-Telegram. 13 ביוני 1976. p. 100. נבדק ב-4 ביוני 2020 – via Newspapers.com תבנית:Open access. {{cite news}}:  (עזרה)תחזוקה - ציטוט: url-status (link)
↑  Juneteenth | Texas State Library and Archives Commission, www.tsl.texas.gov
↑  Emancipation Park, www.houstontx.gov, Houston Parks and Recreation Department
↑  Wilson, Charles R., The new encyclopedia of Southern culture. Volume 4, Myth, manners, and memory, Chapel Hill, 2006, עמ' 239, ISBN 978-1-4696-1671-1
↑  Congressional Research Service (2020-06-03). "Juneteenth: Fact Sheet" (PDF). נבדק ב-2020-06-19.{{cite web}}:  תחזוקה - ציטוט: url-status (link)
↑  החג החדש של אמריקה: ארה"ב מציינת את יום שחרור העבדים, באתר ynet, 19 ביוני 2022
↑  Tapp, Tom & Patten, Dominic. Biden To Sign Bill Making Juneteenth A Federal Holiday Thursday At 3:30 p.m.. Deadline Hollywood, June 16, 2021
↑  Johnson, Ted. oe Biden Signs Bill Making Juneteenth A Federal Holiday; What’s Open And Closed On Friday. Deadline Hollywood, June 17, 2021
↑  Harmeet Kaur, The Juneteenth flag is full of symbols. Here's what they mean, CNN, ‏June 19, 2020
| --- | --- |
בקרת זהויות :  NLI: 987007544316405171  GND: 124219794X  LCCN: sh95003034 
דגל ה-Juneteenth (שני מלמטה) מתנופף מעל בית העייירה בריצמונד
Jumpin' Jack Flash

| --- | --- |

 סינגל בביצוע הרולינג סטונז
 יצא לאור:  24 במאי 1968 (אנגליה)  1 ביוני 1968 (ארצות הברית)
 תאריך הקלטה:  20 באפריל 1968, אולפני אולימפיק, לונדון
 סוגה:  הארד רוק בלוז רוק
 שפה:  אנגלית 
 בי-סייד:  "Child of the Moon"
 אורך:  3:42
 חברת תקליטים:  דקה, לונדון רקורדס
 כתיבה:  מיק ג'אגר, קית' ריצ'רדס, ביל ויימן (ללא קרדיט)
 לחן:  מיק ג'אגר, קית' ריצ'רדס 
 הפקה:  ג'ימי מילר
 
ג'ק פלאש המקפץ (באנגלית: Jumpin' Jack Flash) הוא שיר של הרולינג סטונז שהופץ כסינגל בלבד בשנת 1968.
הפקה

השיר נכתב במשותף על ידי מיק ג'אגר וקית' ריצ'רדס. בסיסט הלהקה ביל ויימן היה אף הוא שותף לכתיבת חלק ממילות השיר אך אינו מופיע כאחד מן הכותבים בפרסומים הרשמיים.
לדעת רבים, סימן השיר את חזרתה של הלהקה לסגנון הבלוז (ובמיוחד הדלתא בלוז), לאחר אלבומיה הקודמים של הלהקה, אשר אופיינו בסגנון פסיכדלי יותר.
נחשב לאחד מן השירים המפורסמים והמוכרים ביותר של הלהקה, שזכה לגרסאות כיסוי רבות, בין היתר של אריתה פרנקלין וטינה טרנר
השיר דורג במקום ה-124 ברשימת "500 השירים הטובים ביותר של מגזין הרולינג סטון". כמו כן, הגיע בשיאו למקום ה-3 במצעד בילבורד הוט 100.
בשנת 2005, דירג Q magazine את השיר במקום השני ברשימת "הסולואים לגיטרה הטובים ביותר בכל הזמנים".
ההשראה לכתיבת השיר

את ההשראה לכתיבת השיר קיבלו ריצ'רדס וג'אגר בעת ששהו בבית הקיץ של ריצ'רדס באנגליה.
כך תיאר ריצ'רדס את המקרה:
"מיק ואני היינו בבקתה שלי בכפר באנגליה. השעה היתה 6:30 בבוקר. פתאום שמענו רעש חזק של מגפיים מחוץ לחלון. שנינו התעוררנו, ומייק שאל אותי "מי זה האיש הזה"? הסתכלתי מהחלון וראיתי שזה הגנן שלי ג'ק דרייר - ג'ק המקפץ. מיד התחלנו כבר לשחק עם המילים ולנסות לבנות מהם שיר. זה היה כמו הבזק".
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
גרסאות כיסוי > אריתה פרנקלין

גרסתה של אריתה פרנקלין לשיר מופיעה בכתוביות הסיום של הסרט "ג'ק פלאש המקפץ" משנת 1986, בכיכובה של וופי גולדברג.
קית' ריצ'רדס מנגן בגיטרה הן בגרסה המקורית והן בגרסתה של פרנקלין (רק הגרסה המקורית נכללה בפסקול הסרט).
לקריאה נוספת

(Classic Rock Stories: The Stories Behind the Greatest Songs of All Time (1998
David Brackett, The Pop, Rock, and Soul Reader: Histories and Debates (Oxford University Press, 2008), ISBN 0195365933, pp. 233 – 234
הערות שוליים

↑  The Rolling Stones Chart History
↑  ARIA Accreditations Documents, Dropbox (באנגלית)
| --- | --- |
בקרת זהויות :  MusicBrainz work: 78269644-d318-3092-9a3b-0c49c3d23d46
Nordeus

| --- | --- |

 נתונים כלליים
 סוג:  חברה פרטית
 מייסדים:  ברנקו מילוטינוביץ' איוון סטוז'יסבלשביץ' (מדען ראשי ומייסד שותף) מילאן ג'ובוביץ' (מנהל טכנולוגיות ראשי ומייסד שותף)
 תקופת הפעילות:  2010–הווה (כ־14 שנים)
 מיקום המטה:  בלגרד, סרביה
 משרד ראשי:  בלגרד, סרביה
 ענפי תעשייה:  תעשיית המשחקים 
 מוצרים עיקריים:  Top Eleven Football Manager
 מנכ"ל:  ברנקו מילוטינוביץ'
 עובדים:  57
  
 www.nordeus.com
 
Nordeus היא חברה סרבית שממוקמת בבלגרד, המפתחת משחקי מחשב לרשתות חברתיות. החברה מפתחת גם משחקים למכשירים ניידים כגון טאבלטים וכן משחקי דפדפן.
החברה נוסדה במרץ 2010 על ידי יוצאי חברת מיקרוסופט ברנקו מילוטינוביץ', איוון סטוז'יסבלשביץ' ומילאן ג'ובוביץ'. Nordeus פועלת על ידי מימון עצמי ונחשבת לחברה בעלת צמיחה מהגבוהות באירופה בתחום משחקי המחשב.[דרוש מקור] נכון לאוקטובר 2012, מועסקים בה 75 עובדים.
משחקים

המשחק הראשון של החברה, Top Eleven Football Manager - ניהול קבוצת כדורגל המתאפשר גם בזמן אמת, הוכרז רשמית במאי 2010. במשחק זה יש למעלה מ-6 מיליון מנג'רים בפייסבוק, למעלה מ-2 מיליון הורדות למכשירים עם מערכת הפעלה Android ולמעלה מ-800 אלף הורדות למכשירים עם מערכת הפעלה iOS.
החל מ-8 במאי 2012 המשחק זמין גם ברשת החברתית הרוסית Odnoklassniki.ru.
VBA

| --- | --- |

תמונת מסך של סביבת פיתוח משולבת של VBA באקסס. סביבת הפיתוח זהה בכל התוכנות ומודל האובייקטים שאליו מתייחסת השפה הוא זה שמשתנה, לפי מה שמנגישה התוכנה המארחת
תמונת מסך של סביבת פיתוח משולבת של VBA באקסס. סביבת הפיתוח זהה בכל התוכנות ומודל האובייקטים שאליו מתייחסת השפה הוא זה שמשתנה, לפי מה שמנגישה התוכנה המארחת
 פרדיגמות:  תכנות מרובה פרדיגמות 
 תאריך השקה:  1993 
 מפתח:  מיקרוסופט 
 הושפעה על ידי:  ויז'ואל בייסיק 
 אתר רשמי
 
הדגמה של שימוש ב-VBA באקסל. פונקציה מוגדרת בידי משתמש. הפונקציה sq(x) שנכתבה על ידי המשתמש בעורך VBA, מעלה בחזקה ריבועית נתון ממשתנה X (שדה B2), ורושמת אותו למשתנה Y (שדה B1).
VBA (ראשי תיבות: Visual Basic for Applications, ויז'ואל בייסיק ליישומים) היא שפת תכנות מונחה-אירועים ותסריט דינמית ומימוש ודיאלקט של חברת מיקרוסופט לשפת Visual Basic 6, הכוללת סביבת פיתוח משולבת (VBE). שפה זו מאפשרת הרחבת היכולות של תוכנה קיימת מעבר למה שקבע המפתח שלה, באמצעות יצירת סקריפטים לתוכנה בזמן ריצה. שימוש נפוץ בתוכנה זו נעשה בחבילת האופיס של מיקרוסופט: וורד, אקסל ואקסס, וגם בפרוז'קט וויז'יו. חברות צד שלישי יכולות לספק באמצעות ה-VBA תוספות (Add-ins) המרחיבות את היכולות של התוכנות המקוריות באמצעות טכנולוגית COM. חברות תוכנה יכולות לרכוש רישיון ממיקרוסופט להוסיף את השפה וסביבת הפיתוח שלה לתוכנה שהן מפתחות.
מאפייני השפה

שפת VBA היא שפת תכנות ויזואלי מפורשת, מונחת אובייקטים ואירועים, ובעלת טיפוסיות חלשה.
שפת ה-VBA מאפשרת יצירת פונקציות מוגדרות בידי משתמש (UDF), אוטומציה של תהליכים, גישה ל-Windows API, ועוד פונקציונליות ברמה נמוכה באמצעות ספריות קישור דינמיות (DLL). שפה זו מחליפה ומרחיבה את היכולות של שפת הסקריפטים הקודמת כמו ה-Word WordBasic. ניתן להשתמש בה כדי לשלוט בהיבטים רבים של היישום המארח, כולל מניפולציה לממשק משתמש כשינוי תפריטים וסרגלי כלים, ועבודה עם טופס משתמש מותאם (הכלול בסביבה) או הצגת תיבות דו-שיח.
קוד שנכתב ב-VBA מהודר לשפת ביניים קניינית הנקראת P-קוד (קוד ארוז), שבו היישום המארח (Access, Excel, Word, Outlook, and PowerPoint) מאחסן את קוד הביניים כזרם נפרד, במבנה אחסון של קובץ COM עצמאי, במסמך של התוכנה המריצה. ולאחר מכן קוד הביניים מורץ באמצעות מכונה וירטואלית, שמתארחת בתוכנת היישום המארח. אף שניתן לקמפל את הקוד, ניתן להריץ את הקוד ללא קימפול, ואף לשנותו תוך כדי הרצה של התוכנה, מבלי לעבוד למוד תכנותי. דבר שמאוד נוח וידידותי לכותב הסקריפטים.
למרות הדמיון שיש לשפת VBA לניבים שונים של BASIC, היא תואמת רק ל-VB, שניתן לייבא ממנו באופן ישיר מודולים ומחלקות, אשר חולקים את אותם ספריות ומכונה וירטואלית. השפה יכולה לעבוד רק עם אובייקטים של תוכנה שנכתבה בגישה של תכנות מונחה עצמים. VBA היא תוכנה קניינית של מיקרוסופט ואיננו תקן פתוח.
השפה כוללת עורך Visual Basic (VBE), הכולל עורך לכתיבת קוד עם בדיקת תחביר, כלי לעיון באובייקטים, כלים לניפוי קוד, טופס ופקדים לתכנות ויזואלי, וסביבת ארגון מודול קוד. באמצעות סביבה זו מתכנתים יכולים לכתוב קוד לנפות אותו ולעיין באובייקטים הנגישים למערכת: של השפה המארחת, של DLL-ים שנוצר קישור אליהם, ושל קוד שכתב המשתמש עצמו.
הקשרי השפה ושימושיה

כפי שהשם מרמז, ה-VBA קשור קשר הדוק ל-Visual Basic ומשתמש בספריית זמן ריצה של Visual Basic, אבל הדבר נעשה בהפעלת קוד ביישום מארח ולא כתוכנה עצמאית, בדרך דומה לפעולה של JavaScript בדפדפן האינטרנט. עם זאת, הדבר מאפשר להשתמש בשפה כדי לשלוט ביישום אחד למשנהו באמצעות אוטומציית OLE. לדוגמה, ניתן ליצור באופן אוטומטי מסמך וורד מתוך דוח אקסל, אשר נאספו באופן אוטומטי על ידי Excel, מחיישני תצפית שהשתתפו בסקר, ניתן להוסיף פונקציות משתמש לתוכנת Excel, וניתן להפעיל משפטי SQL באקסס (Embedded SQL) על בסיס הנתונים שקיים במערכת. יש ב-VBA יכולת להשתמש (אך לא ליצור) בטכנולוגיית ActiveX/COM ובקובצי DLL, ובגרסות מאוחרות יותר נוספה תמיכה עבור מודול מחלקתי.
ה-VBA מובנה בתוך רוב תוכנות Microsoft Office, לרבות יישומי Office for Mac OS X (חוץ מהגרסה 2008) ויישומים אחרים של מיקרוסופט, כגון Microsoft MapPoint וMicrosoft Visio, פבלישר וMicrosoft Outlook, והוא מיושם לפחות באופן חלקי ביישומים אחרים, כגון אוטוקאד, WordPerfect ו-ArcGIS. למעשה כל חברה שרוצה להשתמש ב-VBA להרחיב ולהגמיש את יכולות התוכנות שהיא מייצרת, יכולה לרכוש רישיון ממיקרוסופט להשתמש בשפה ובסביבת הפיתוח שלה בזמן ריצה.
באמצעות ה-VBA מתכנתים וגם חברות צד שלישי מספקות מודולים שונים, המרחיבים את היכולות של תוכנות האופיס. כך למשל מט"ח יצרה את תוכנת נקדן טקסט - כלי ניקוד אוטומטי באמצעות VBA כתוסף לתוכנת הוורד. תוכנת אקסס מגיעה עם שפע של אשפים שנוצרו בשפה זו בידי מיקרוסופט עצמה, וקיימים באקסס מספר רב של אשפים שנוצרו בידי חברות צד שלישי, שנועדו להקל על ההליך של פיתוח מסדי נתונים בהיבטים השונים. אך לא רק מתכנתים משתמשים בשפה זו, אלא למעשה כל משתמש שיוצר מאקרו בוורד או באקסל, יוצר למעשה ללא ידיעתו שגרה בשפה זו, שמקליטה את רצף ההוראות שנתן לתוכנה ושומרת אותם לשימוש עתידי.
תחביר

תחביר השפה דומה מאוד, אם לא זהה לשפת ויז'ואל בייסיק.
מסגרת קידוד השפה היא מודולים ומודולי מחלקה (מימוש חלקי של תכנות מונחה עצמים) שבהן יכול להיכתב הקוד. ניתן לעשות שימוש במשתנים גלובליים שיוכרו בכל מרחב התוכנה.
השפה תומכת בקבועים, אופרטורים (שפועלים גם על סיביות), משתנים, Enumeration, מבנים (Type), פונקציות (Function), שגרות (Sub). מלבד המשתנים הפרימיטיביים בשפה זו יש תמיכה במשתנים מורכבים כתאריך (Date), מטבע (Currency), אובייקט (Object), משתנה (Variant), שמשתנה לפי טיפוס הערך, ויכול להכיל ערך מכל סוג ומשתנה אוסף (Collection) שיכול להכיל איברים שונים. במקרה שלא הוגדר משתנה באופן מפורש, הוא יהיה מסוג Variant.
השפה בעלת טיפוסיות חלשה. ניתן לא להגדיר באופן מפורש משתנה, והשפה תבחר את הטיפוסיות של המשתנה לפי ההשמה הראשונה. כאשר ישנה השמה מטיפוס לטיפוס יתבצע קסטינג אוטומטי אם הדבר אפשרי, דבר שהוא שימושי מאוד בהעברת נתונים ממשתנים לפקדים.
קיימת גמישות בהשמה בין משתנים, וניתן לבצע אפילו השמה בין משתנה מחרוזת ובין משתנה מספרי, ואף לבצע השמה של מחרוזת למערך של בתים (כפי שמוצג בדוגמה הבאה).
Dim str1 As String
   Dim int1 As Integer
   str1 = "100"
   int1 = str1

   Dim bytArr() As Byte
   bytArr = "I am a string."
   str1 = bytArr
תחביר השפה קצת מסורבל, כך למשל לא ניתן להגדיר ולאתחל משתנה באותה שורה, לא ניתן להגדיר משתנה בתחילת לולאת FOR, ולא קיימים חלק מהאופרטורים המקובלים.
ספריות והרחבות

ניתן להפעיל בשפה זו הרחבות שונות שנוצרו למערכות דומות במטרה להוסיף לה יכולות למשל:
Microsoft Forms 2.0 Object Library: מאפשר גישה לפקדים חלונות שונים.
פקדים משותפים MSComCtl וMSComCt2
(TabStrip, Toolbar, StatusBar, ProgressBar, TreeView, ListViews, ImageList, Slider, ImageComboBox)
(Animation, UpDown, MonthView, DateTimeBar, FlatScroll),
Microsoft Internet Controls: מאפשר גישה לפקד דפדפן אינטרנט לגלישה באתרים.
FSO - ספריה לעבודה עם קבצים
VBSCRIPT - ספריה לשימוש בביטויים רגולטורים
קוד זדוני

כמו בכל שפת תכנות נפוצה, ניתן ליצור פקודות מאקרו זדוניות של VBA. אך קל במיוחד להפיץ קוד כזה בתוכנות נפוצות שתומכות ב-VBA, כיוון שקל להסליק קוד זדוני במסמך וורד או מצגת פאואר-פוינט. במצב כזה רוב תכונות האבטחה טמונה בידיו של המשתמש. אפשרויות הנגישות של יישום המארח VBA מוטלות על המשתמש, שיכול מראש לקבוע את ההרשאה של פקודות המאקרו.
משתמשי קצה יכולים להגן על עצמם מפני תקיפה על ידי השבתת פקודות מאקרו מלפעול ביישום, או על ידי מתן הרשאה למסמך כדי להפעיל קוד VBA, רק אם הם בטוחים באמינות המקור של המסמך. בגרסאות החדשות של אופיס, פקודות המאקרו מושבתות כברירת מחדל. ומוצגת הודעה למשתמש שמודיעה לו כי במסמך מוטמעות פקודות מקרו, ושהוא נדרש לאשר את הפעלתן במידה והוא נותן אמון במפיץ המסמך. במסמך וורד פשוט או מצגת פאורפוינט רגילה בדרך כלל אין צורך להטמיע פקודות מקרו והימצאותן מעוררת חשד שמא מדובר בקוד זדוני.
שינוי צבע רקע של כפתור לירוק בטופס אקסס באמצעות קוד VBA. בתמונה נראית גם נקודת עצירה בעורך הקוד, והצגת משתנים מקומיים של הטופס.
Stoney

Stoney (בעברית: סטוני) הוא אלבום הבכורה של הזמר-יוצר האמריקאי פוסט מאלון. האלבום יצא לאור ב-9 בדצמבר 2016 על ידי חברת התקליטים ריפבליק רקורדס. מתוך האלבום יצאו שישה סינגלים.
רשימת רצועות

| Stoney> מס' | Stoney> שם | Stoney> משך | Stoney>  | Stoney>  | Stoney>  | Stoney>  | Stoney>  | Stoney>  | Stoney>  |
| --- | --- | --- | --- | --- | --- | --- | --- | --- | --- |
| 1. | Broken Whiskey Glass  | 3:53 |  |  |  |  |  |  |  |
| 2. | Big Lie  | 3:27 |  |  |  |  |  |  |  |
| 3. | Deja Vu (בהשתתפות ג'סטין ביבר)   | 3:54 |  |  |  |  |  |  |  |
| 4. | No Option  | 2:59 |  |  |  |  |  |  |  |
| 5. | Cold  | 4:28 |  |  |  |  |  |  |  |
| 6. | White Iverson  | 4:16 |  |  |  |  |  |  |  |
| 7. | I Fall Apart  | 3:43 |  |  |  |  |  |  |  |
| 8. | Patient  | 3:16 |  |  |  |  |  |  |  |
| 9. | Go Flex  | 2:59 |  |  |  |  |  |  |  |
| 10. | Feel (בהשתתפות קלאני)   | 3:17 |  |  |  |  |  |  |  |
| 11. | Too Young  | 3:57 |  |  |  |  |  |  |  |
| 12. | Congratulations (בהשתתפות קוואבו)   | 3:40 |  |  |  |  |  |  |  |
| 13. | Up There  | 3:14 |  |  |  |  |  |  |  |
| 14. | Yours Truly, Austin Post  | 3:49 |  |  |  |  |  |  |  |
| משך כולל: | משך כולל: | 50:40 |  |  |  |  |  |  |  |
| Stoney— מהדורת דלוקס> מס' | Stoney— מהדורת דלוקס> שם | Stoney— מהדורת דלוקס> משך | Stoney— מהדורת דלוקס>  | Stoney— מהדורת דלוקס>  | Stoney— מהדורת דלוקס>  | Stoney— מהדורת דלוקס>  | Stoney— מהדורת דלוקס>  | Stoney— מהדורת דלוקס>  | Stoney— מהדורת דלוקס>  |
| --- | --- | --- | --- | --- | --- | --- | --- | --- | --- |
| 15. | Leave  | 5:24 |  |  |  |  |  |  |  |
| 16. | Hit This Hard  | 4:09 |  |  |  |  |  |  |  |
| 17. | Money Made Me Do It (בהשתתפות 2 צ'יינז)   | 3:44 |  |  |  |  |  |  |  |
| 18. | Feeling Whitney  | 4:17 |  |  |  |  |  |  |  |
| משך כולל: | משך כולל: | 68:14 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020–2016)> מדינה |   ‏‏‏  מצעדים ודירוגים (2020–2016)> מצעד |   ‏‏‏  מצעדים ודירוגים (2020–2016)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 58 |
|  אוסטרליה | מצעד האלבומים האוסטרלי | 5 |
|  איטליה | מצעד האלבומים האיטלקי | 47 |
|  אירלנד | מצעד האלבומים האירי | 6 |
|  ארצות הברית | בילבורד 200 | 4 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 72 |
|  דנמרק | היטליסטן | 2 |
|  הולנד | מצעד 100 האלבומים ההולנדיים | 37 |
|  הממלכה המאוחדת | מצעד האלבומים הבריטי | 10 |
|  ולוניה | אולטראטופ 40 | 23 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 3 |
|  סקוטלנד | מצעד האלבומים הסקוטי | 97 |
|  פינלנד | המצעדים הפיניים הרשמיים | 7 |
|  צרפת | SNEP | 99 |
|  קנדה | מצעד האלבומים הקנדי | 5 |
|  שוודיה | סוורייטופליסטן | 2 |
|  שווייץ | המצעד השווייצרי | 48 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 34 |
|  ארצות הברית | בילבורד 200 | 7 |
|  ארצות הברית | מצעד אלבומי ה-R&B\היפ הופ | 5 |
|  דנמרק | היטליסטן | 7 |
|  הממלכה המאוחדת | מצעד האלבומים הבריטי | 51 |
|  ניו זילנד | המצעד הניו זילנדי הרשמי | 11 |
|  קנדה | מצעד האלבומים הקנדי | 8 |
|  שוודיה | סוורייטופליסטן | 8 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 13 |
|  איסלנד | הפלייליסט | 6 |
|  אירלנד | מצעד האלבומים האירי | 23 |
|  ארצות הברית | בילבורד 200 | 8 |
|  ארצות הברית | מצעד אלבומי ה-R&B\היפ הופ | 5 |
|  דנמרק | היטליסטן | 7 |
|  הממלכה המאוחדת | מצעד האלבומים הבריטי | 42 |
|  ניו זילנד | המצעד הניו זילנדי הרשמי | 8 |
|  קנדה | מצעד האלבומים הקנדי | 6 |
|  שוודיה | סוורייטופליסטן | 13 |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 25 |
|  אירלנד | מצעד האלבומים האירי | 37 |
|  ארצות הברית | בילבורד 200 | 24 |
|  ארצות הברית | מצעד אלבומי ה-R&B\היפ הופ | 15 |
|  דנמרק | היטליסטן | 28 |
|  הממלכה המאוחדת | מצעד האלבומים הבריטי | 61 |
|  ולוניה | אולטראטופ 40 | 77 |
|  ניו זילנד | המצעד הניו זילנדי הרשמי | 21 |
|  קנדה | מצעד האלבומים הקנדי | 23 |
|  שוודיה | סוורייטופליסטן | 41 |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 45 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 78 |
|  נורווגיה | VG-lista | 39 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 109 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 6 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 9 בדצמבר 2016 | תקליט • תקליטור • הורדה דיגיטלית | ריפבליק רקורדס |  |
הערות שוליים

1 2  Stoney, discogs (באנגלית)
↑  ARIA Top 100 Albums Chart, איגוד תעשיית ההקלטות האוסטרלי (באנגלית)
↑  Topplista - IFPI, web.archive.org, ‏2022-01-31
↑  Billboard 200 Albums, Billboard, ‏2023 (באנגלית אמריקאית)
↑  Stoney, נבדק ב-2020-05-11
| פוסט מאלון |
| --- | --- | --- |
דיסקוגרפיה
| אלבומי אולפן | Stoney • Beerbongs & Bentleys • Hollywood's Bleeding • Twelve Carat Toothache • Austin • F-1 Trillion |  |
| מיקסטייפים | August 26th |  |
| אלבומי אוסף | The Diamond Collection |  |
| סינגלים | "White Iverson" • "Too Young" • "Go Flex" • "Deja Vu" • "Congratulations" • "Rockstar" • "Candy Paint" • "I Fall Apart" • "Psycho" • "Ball for Me" • "Better Now" • "Sunflower" • "Wow" • "Goodbyes" • "Circles" • "Enemies" • "Allergic" • "Take What You Want" • "Only Wanna Be With You (Pokémon 25 Version)" • "Life's a Mess II" • "Motley Crew" • "One Right Now" • "Cooped Up" • "I Like You (A Happier Song)" • "Chemical" •‏ "Mourning" |  |
| השתתפות בסינגלים | "Homemade Dynamite" (Remix) • "Jackie Chan" • "Writing on the Wall" • "Forever" • "It's a Raid" • "Tommy Lee" • "Tap In (Remix)" • "Wolves" • "Spicy" • "I Did It" |  |
| שירים אחרים | "Stay" • "Saint-Tropez" |  |
| סיבובי הופעות | Hollywood Dreams Tour • Stoney Tour • Beerbongs & Bentleys Tour • Runaway Tour • Twelve Carat Tour • If Y'all Weren't Here, I'd Be Crying Tour |  |
| --- | --- |
בקרת זהויות :  MusicBrainz release group: 3843ba6a-0b1e-48c0-bc86-2f64e6d9525c
STS-132

F-15 איגל מפקח על שיגור המעבורת.
STS-132, הייתה משימה בתוכנית מעבורות החלל של נאס"א, ששוגרה ב־14 מאי 2010. זוהי המשימה ה-32 של מעבורת החלל אטלנטיס.
מכיוון שתוכננה להיות הטיסה האחרונה של האטלנטיס, היא נשאה עמה מזכרות שונות לציון המאורע. בהם 3,600 דגלוני מזכרת, שנארזו במארזי כלים שהותאמו לכך במיוחד, בתא המטען של המעבורת. בנוסף, הכילו המארזים 700 סיכות בדמות המעבורת, שני רדידי זהב מגולגלים באורך כחצי מטר, 3,000 סימניות, 1,200 דגלוני מעבורת, 1,312 דגלוני תחנת החלל, מאות תגי משימה רקומים ו-16 מטילי מתכת, ששימשו מאוחר יותר ליציקת מטבעות. מזכרות אלה חולקו לעובדי נאס"א ואח"מים לאחר הנחיתה. מאוחר יותר, הוחלט להציב את אטלנטיס לטיסה נוספת, STS-135.
צוות

מפקד: ארצות הברית קנת האם
טייס:ארצות הברית דומיניק אנטונלי
מומחה משימה: ארצות הברית סטיבן בואן
מומחה משימה: ארצות הברית מייקל גוד
מומחה משימה: ארצות הברית גארט רייזמן
מומחה משימה: ארצות הברית פייר סלרס